Trailer “Ms. Marvel” Dedah Tarikh Tayangan Siri Terbaru MCU Disney+
Disney telah melancarkan trailer Ms. Marvel yang menampilkan Iman Vellani sebagai Kamala Khan. Siri terbaru Marvel Cinematic Universe itu akan membuat debut di Disney+ Hotstar pada 8 Jun 2022. Kamala Khan pertama kali diperkenalkan dalam komik Captain Marvel #14 yang diterbitkan pada 2013. Gadis berketurunan Pakistan-Amerika ini telah terdedah dengan ‘Terrigen Mists ‘ dan memberikan abiliti untuk berubah bentuk. Dia bukan sahaja mampu merenggangkan anggota bandannya untuk menjadi panjang dan lebar, tetapi dia juga mampu untuk mengecil dan membesar dengan saiz yang luar biasa. Diinspirasikan oleh Carol Danvers, Khan pernah dinaikkan pangkat menjadi Captain Marvel, dan mengambil keputusan untuk menggunakan moniker Ms. Marvel dalam menentang jenayah dan melakukan kebaikan. Selepas membuat debut dalam siri solonya sendiri, Iman Vellani akan meneruskan peranannya sebagai Kamala Khan/Ms. Marvel dalam sekuel Captain Marvel bertajuk The Marvel disamping Brie Larson dan Teyonah Parris. filem arahan Nia DaCosta itu akan ditayangkan pada 17 Februari 2023.